Татяна Бек
Ще бъда стара-престаряла…

Превод от руски: Светлозар Жеков, 2007

chitanka.info

Ще бъда стара-престаряла,

нелепа, глуха, побеляла,

излишно даваща съвети,

с две думи — брошка и фуркети.

Но все пак аз ще бъда силна!

За злото глуха и двужилна.

И не с трибунно трам-та-рара,

а върху листа — с мемоара.

Далеч от моди — тежко бреме,

ще пресъздам аз нашто време

безжалостно, сърдечно, сухо…

И за лъжата — ще съм глуха!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.